**ELŐTERJESZTÉS**

**Szombathely Megyei Jogú Város Közgyűlése**

**Gazdasági és Jogi Bizottsága 2020. szeptember 21-i ülésére**

**Javaslat vagyonkezelési szerződések módosítására**

A Herman Ottó Környezetvédelmi és Mezőgazdasági Szakképző Iskola és Kollégium, valamint a Szombathelyi Élelmiszeripari és Földmérési Szakgimnázium, Szakközépiskola és Kollégium (a továbbiakban: Intézmények) 2013. január 1. napjától a Klebelsberg Intézményfenntartó Központ, 2013. augusztus 1. napjától a földművelésügyért felelős miniszter fenntartásában önállóan működő és gazdálkodóköltségvetési szervként működött. Az Intézmény feladatellátásához szükséges ingó és ingatlan vagyonelem vagyonkezelésbe kerüléséről, a vagyonelemek vagyonkezelői joga gyakorlásának szabályairól az Önkormányzat és az Intézmény 2014. február 11. napján vagyonkezelési szerződést kötöttek, mely több alkalommal módosításra került.

2020. július 1. napjától az állami fenntartású szakképző intézmények közül az Agrárminisztérium alá tartozó 61 intézmény 5 szakképzési centrumba szerveződött.

Az Intézmények 2020. július 1-től a

* Kisalföldi ASzC Herman Ottó Környezetvédelmi és Mezőgazdasági Technikum, Szakképző Iskola és Kollégium, valamint
* Kisalföldi ASzC Szombathelyi Élelmiszeripari és Földmérési Technikum, Szakképző Iskola és Kollégium elnevezéssel

a Kisalföld Agrárképzési Centrum tagjaként működnek, amelyre tekintettel kezdeményezték az Önkormányzattal megkötött vagyonkezelési szerződés módosítását.

A Kisalföldi ASzC Herman Ottó Környezetvédelmi és Mezőgazdasági Technikum, Szakképző Iskola és Kollégium vagyonkezelési szerződés módosítása az előterjesztés 1. számú, a Kisalföldi ASzC Szombathelyi Élelmiszeripari és Földmérési Technikum, Szakképző Iskola és Kollégium vagyonkezelési szerződés módosítása az előterjesztés 2. számú mellékletét képezi. A szerződésben az elnevezésen túlmenően módosításra kerültek az Intézmény alapadatai, továbbá az Agrár Szakképző Centrum igazgatója került nevesítésre, mint a vagyonkezelési szerződés vonatkozásában az Intézmény nevében kötelezettségvállalásra, képviseletre jogosult személy. Előzőeken túlmenően, a működés tapasztalatai alapján indokolt a vagyonkezelési szerződésekben a selejtezésre vonatkozó szabályok egyszerűsítése.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjen.

**Szombathely, 2020. szeptember „ ”**

**/: Horváth Soma :/**

**I.**

**HATÁROZATI JAVASLAT**

**…/2020. (IX.21.) GJB számú határozat**

1. A Gazdasági és Jogi Bizottság a „Javaslat vagyonkezelési szerződések módosítására” című előterjesztést megtárgyalta, és az Önkormányzat, valamint a Kisalföldi Agrár Szakképzési Centrum között, a Kisalföldi ASzC Herman Ottó Környezetvédelmi és Mezőgazdasági Technikum, Szakképző Iskola és Kollégium vonatkozásában fennálló vagyonkezelési szerződés módosítását az előterjesztés 1. számú melléklete szerinti tartalommal a Közgyűlésnek elfogadásra javasolja.

**Felelős:** Bokányi Adrienn, a Gazdasági és Jogi Bizottság elnöke

Dr. Nemény András polgármester

Dr. László Győző alpolgármester

Dr. Károlyi Ákos jegyző

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** 2020. szeptember 24.

**II.**

**HATÁROZATI JAVASLAT**

**…/2020. (IX.21.) GJB számú határozat**

1. A Gazdasági és Jogi Bizottság a „Javaslat vagyonkezelési szerződések módosítására” című előterjesztést megtárgyalta, és az Önkormányzat, valamint a Kisalföldi Agrár Szakképzési Centrum között, a Kisalföldi ASzC Szombathelyi Élelmiszeripari és Földmérési Technikum, Szakképző Iskola és Kollégium vonatkozásában fennálló vagyonkezelési szerződés módosítását az előterjesztés 2. számú melléklete szerinti tartalommal a Közgyűlésnek elfogadásra javasolja.

**Felelős:** Bokányi Adrienn, a Gazdasági és Jogi Bizottság elnöke

Dr. Nemény András polgármester

Dr. László Győző alpolgármester

Dr. Károlyi Ákos jegyző

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** 2020. szeptember 24.